Sveiki! Mani sauc Ārmonds Kolinss,
un es esmu uzticīgs Dienvidkalifornijas Universitātei.
DIENVIDKALIFORNIJAS UNIVERSITĀTE
ĀRMONDS KOLINSS 17 GADU
UZBRUCĒJS 11 ATLĒKUŠĀS BUMBAS
Esmu Tairīks Viljamss un spēlēšu Virdžīnijas Universitātē.
VIRDŽĪNIJAS UNIVERSITĀTE
MĒRILENDAS JAUNIEŠU LABOŠANAS IESTĀDE
TAIRĪKS VILJAMSS 17 GADU
21 PUNKTS SPĒLĒ
Mani sauc Ramels Evanss,
un es spēlēšu CBA...
Ķīnā.
PEKINA
RAMELS EVANSS 16 GADU
18 PUNKTU SPĒLĒ
Hei, kā iet? Mani sauc Deandrē Raits.
Iespējams, došos uz Teksasas Universitāti vai Džordžtaunu.
Vai Indiānas štata Universitāti.
Vēlāk pateikšu.
Jūs zināt, kas es esmu?
Rokas nost, vecīt, lūdzu!
Tā nedrīkst.
Rokas nost!
Laidiet vaļā!
Laidiet vaļā, vecīt.
DEANDRĒ RAITS 17 GADU
27 PUNKTI 8 PIESPĒLES
SWAGGER KMV
Krisa, viss labi?
Vairs pat nezinu, ko tas nozīmē.
Es tevi saprotu.
Vakar vakarā Fils, Drū un Musa atzinās visiem.
Es dzirdēju.
Viņi ir mani izsitēji.
Tu zini, ka jūs esat galīgi stulbi?
Tā es neteiktu, bet gudri noteikti neesam.
Esi kļuvusi slavena ar video instagramā.
Miljons skatījumu, kā ierādi šiem vietu.
Visi izturas tā, it kā tas, kas ar mani notika, būtu joks.
Bet tā nav.
Nekad nav bijis.
Mums šodien jāspēlē sabiedriskā kārtā.
Trenera Aika un Megas Swagger KMV programmas ietvaros.
Tas nav skolas pasākums, tāpēc es drīkstu spēlēt.
Ja mūs izslēgs no Sīdarkovas basketbola komandas,
varbūt šodien pēdējoreiz spēlēsim visi kopā.
Kas notiek ar juridiskajām lietām?
Mamma sākusi vēstuļu rakstīšanas kampaņu ģenerālprokuroram.
Gladiator Sneakers sarunāja topa advokāti.
Es cenšos par to visu nestresot.
Tas ir labi, Džeis.
Man jāiet.
Ja runājam par slavu, internetā redzēju tavu seksa video.
Bučošanos?
Tas tāpat ir noiets etaps.
Ko? Viņa salauza tev sirdi?
Tici man, ja gribēšu salauztu sirdi, zināšu, pie kā jāiet.
Ko tad tas nozīmē?
Es atvainojos!
Tu pats pēc desmitās klases teici, ka tev vajag brīvību.
Es tā teicu tāpēc, ka tev vajadzēja laiku,
lai uzlabotu spēli.
Bet es priecājos, ka tev viss ir tik brīnišķīgi ar...
- Ar Rodriku. - Jā.
Jā. Gāja diezgan vētraini.
Tāpēc mēs nolēmām iepauzēt.
Mums ir pievērsta ļoti liela uzmanība.
Visi nespēj to izturēt.
Parādi klasi, labi?
Kā vienmēr.
- Labrīt, trenere Mega! - Labrīt!
- Treneri Aik. - Labrīt, Musa.
Kāp autobusā. Ieņem labāko vietu.
Paldies.
Mēs ar tēti apspriedāmies.
Mums nepatīk, ka tu brauc.
Skolas atļaujai nav nozīmes.
Tā ir mana komanda.
Un šī ir tā reize, kad viņi jāatbalsta.
Viņi spēlēs draudzības spēli cietumā.
Bet nedēļas beigās viens otrs jau varētu tur nonākt.
- Tā ir aizturēšanas vieta. - Tas ir grimstošs kuģis.
Es saku "nē".
Pēc 10 minūtēm atiet autobuss.
Mēs jau par to runājām.
Tās ir pilnīgas muļķības.
Man šo cilvēku dēļ kļūst neomulīgi.
- Šie cilvēki ir mani draugi. - Tas arī izraisa neomulību.
Tā ir tava problēma.
Es spēlēšu.
Es neparakstīju atļauju
un arī neparakstīšu.
Stulbums.
Kā mēs varam atļauties advokātu, mā?
Nevaram.
Bet Alonso no Gladiator Sneakers par to rūpējas.
Viņš tikai lūdza, lai nevienam to nestāstām.
Klau, mā.
Viss būs labi.
Jā, būs.
Labi, ka tu nolēmi palikt mājās.
Nikolas, reizēm ir jādara tā, kā ir labāk komandai.
Bet reizēm jādara tā, kā ir labāk tev.
Kā iet, brač?
Pārējie spēlētāji atteicās vai neatbildēja uz manu ziņu.
Pirmais piecnieks ir autobusā.
Zinu, ka apsolījām ierasties.
Tikai gribu pārbaudīt, vai kādam nešķiet, ka nav īstais brīdis.
Es domāju, ka to vajag.
Es nezinu, ko domāt.
Varbūt bērniem to vajag.
Neapvainojies, bet es zinu, ko vajag manam bērnam.
Braucam.
Labi.
Ei, pagaidiet!
Kā iet, trener?
Kā iet, Rojal?
Labi.
Mūsu sporta direktors nav mans kvēlākais pielūdzējs.
Iedot salvetīti?
Raudāt netaisos, bet, iespējams, viņš mani atlaidīs.
Sadarbības ar viņu man netrūks,
bet milzīgās mājas, ko viņš mums ar Tonju piešķīra, gan trūks.
Man arī.
MĒRILENDAS JAUNIEŠU LABOŠANAS IESTĀDE
Paldies, ka atbraucāt.
Ļausim Betijai strādāt. Meklē!
Aiziet! Meklē!
Uz priekšu.
- Pagaidiet, es jūs pazīstu. - Sveiks!
- Fils Mārksbijs, Karlosa kungs. - Priecājos, Fila kungs.
- Priecājos iepazīties. - Labi.
- Sveiki, Karlosa kungs. Džeiss Kārsons. - Kā iet, brāl?
- Labi. - Kā iet, vecīt?
Kas te notiek, Aikiņ?
Iepriekšējā reizē tu vēl pa pagaldi staigāji.
Vecīt, kā iet ģimenei?
- Visiem iet labi, ser. - Fantastiski.
Iepazīstieties, šis ir Džons Karloss, skaidrs?
- Jā. - Piedalījās 1968. gada olimpiādē.
Tagad paskatieties šo.
Šis vīrs mums daudziem ir varonis.
ASV
Stāv ar paceltu kreiso dūri valsts himnas laikā.
Mīlēja savu valsti tik ļoti, lai mestu izaicinājumu.
Labi, tagad iepazīstiniet ar sevi.
- Dr. Karlos, Naīms Rahīms. - Labi, brāl? Labi.
- Musa Rahīms. Liels gods, ser. - Jā.
- Drū Mērfijs, ser. - Labi, brāl.
- Rojals Hjūzs. - Priecājos iepazīties, brāl.
- Niks Mendess. Paldies par visu. - Labi, Nik.
- Megana Beilija. - Paldies, trenere.
Labi. Tagad es gribētu jums kaut ko pajautāt.
Kas ir lielākais garīgās veselības pakalpojumu sniedzējs ASV?
Jā, ser, Fil.
- Cietumi. - Pilnīgi pareizi.
Ir cietumi, ieslodzījuma vietas un aizturēšanas centri.
Šajā valstī lielākā daļa garīgi slimo atrodas aiz restēm.
Mums ir vairāk ieslodzīto uz vienu cilvēku nekā citās pasaules valstīs.
Mūsdienās
cietumos visā valstī ieslodzīts vairāk melno,
nekā pirms Pilsoņu kara bija vergu.
Ieslodzījuma vietu sistēma kļuvusi par jauno plantatoru.
Vai tā varētu būt problēma?
- Jā. - Noteikti, ser.
Tātad starp šiem jaunekļiem,
pret kuriem jūs šodien spēlēsiet,
klīst runas, ka viņi sados jums pa pakaļu.
Es savukārt gribu, lai jūs padomājat,
kā varētu sadot pa pakaļu viņiem.
Labi?
Puiši, kad iesiet uz spēli, es gribu, lai atceraties vienu:
uzvarētāji rodas laukumā.
Čempioni rodas ārpus laukuma.
- Paldies. - Jā, ser.
Tagad ļaušu, lai turpina seržante Hemptone.
- Labdien! - Labdien! Sveiki!
Mērilendas Jauniešu labošanas iestādes ieslodzītie ir vīrieši
vecumā no 13 līdz 17 gadiem.
Nevienam, ar ko jums būs saskare, nebūs nekādu ieroču,
un jums būs saskare vienīgi ar jaunekļiem,
kas labi uzvedušies.
Es sadalīšu jūs grupās un ļaušu ieskatīties dažādās klasēs.
Kā minēja Karlosa kungs, gribam, lai mūsu jaunekļi iestājas koledžās,
tāpēc aicinām jūs iesaistīties sarunās.
- Labi? - Labi.
- Paldies. - Nokārtosim formalitātes.
Paldies.
Fils Mārksbijs, Musa Rahīms, Drū Mērfijs un, protams,
Džeiss Kārsons nokļuva uzmanības centrā
un ar vienu vēzienu apkaunoja Sīdarkovu.
Četrus no mūsu sākuma sastāva varētu ieslodzīt vai sodīt nosacīti.
Un jūs, draugs, esat stipri līdzvainīgs.
Kāds man ar to sakars?
Jūs pārliecinājāt valdi, ka Aikam jākļūst par treneri.
Ja viņš būtu labāks paraugs,
to visu vēl varētu kaut kā saglābt.
Tad es pieņemu,
ka jūs apsverat izslēgšanu.
Šī iestāde ir svarīgāka par bērniem.
Nekas nav svarīgāks par bērniem.
Šī iestāde ir svarīgāka par tiem četriem bērniem.
Pieņemu, ka jums arī ir citi, kas jāglābj.
Mērilendas Apvienotās sporta padomes valdei
vajadzētu uzņemties iniciatīvu.
Paklau, mēs abi zinām, cik tā ir stingra.
Cik priekšzīmīgiem jābūt viņu sportistiem.
Ja skola izslēgs Sīdarkovas četrinieku, kā viņus tagad sauc,
vai ja Gladiator pārtrauks sponsorēšanu,
tas būs sabiedrisko attiecību fiasko mums abiem, bet...
Jūs piedāvājat ļaut, lai MASP kļūst par sliktajiem.
Viņi izanalizēs notikumus, pieņems lēmumu par zēnu nākotni,
un mēs iesim viņu pēdās?
Domāju, ievērot viņu konservatīvos ieteikumus
būtu pareizāk.
Es domāju, ka jūs simpatizējat Swagger spēlētājiem.
Tā ir, simtprocentīgi.
Bet, kā jūs teicāt, jāglābj arī citi, pareizi?
"Kas notiek ar atliktu sapni?
Vai tas sažūst kā rozīne saulē?
Vai pūžņo kā augonis... un sulo?
Vai tas ož pēc pūstošas gaļas?
Vai pēc kraukšķīgas garoziņas... sīrupaini saldas?
Varbūt tas vienkārši sagumst kā smaga nasta.
Bet varbūt uziet gaisā?"
Ko, tavuprāt, Lengstons Hjūzs grib pateikt ar šo dzejoli?
Ja cilvēki nesaņem iespēju vai nesaprot, kā dzīvot,
viņu sapņi var pazust.
Un, kad sapņi pazūd, var sākties visādi trakumi.
Tu jau esi traks.
Mieru!
Paldies.
Pamanīju, ka viens mūsu ciemiņš ir liels Lengstona Hjūza eksperts.
Man taisnība?
Piedodiet. Jā.
Man viņa dzejoļus lasīja mamma,
kad atradās ieslodzījumā.
Ja drīkstu jautāt, cik ilgi viņa bija ieslodzījumā?
Divus gadus.
Vai atceries kādu dzejoļa rindu?
- Domāju, ka jā. - Mēs labprāt paklausītos.
Nāc tuvāk.
"Klau, dēls, saku tev:
mana dzīve nebija kristāla kāpnes.
Tās bija ar asām naglām...
un skabargām,
un dēļiem izlauztiem,
vietām trūka paklāja.
Bet nepārtraukti
es arvien augstāk kāpu -
jauns laukumiņš
un nākamais pagrieziens,
reizēm tumsā kārpījos,
kur gaismas nav nemaz."
"Tāpēc, manu zēn, muguru negriez.
Nesper kāju uz kāpnēm šīm,
jo tas ir grūti.
Nedomā krist...
jo es vēl kustos, mīļais.
Es vēl kāpju,
un man dzīve nav kristāla kāpnes."
Lieliski. Paldies.
Mūsu audzēkņi ir nākamie zinātnieki.
Viņi kops dārzu, darbosies ar saules enerģiju,
un šajā semestrī viņi kopj bites,
izprot, kā bites palīdz zemei.
Apbrīnojami.
Šajā aizturēšanas centrā vardarbību vislabāk mazina
mūsu nodarbības.
Es drīkstu? Viņš spēlēja pie manis.
IESLODZĪJUMA VIETU PĀRVALDE
- Kā iet, trener? - Priecājos tevi redzēt, Vins.
- Kā iet, Drū? Vecīt. - Ļoti priecājos tevi satikt, Vins.
Hei!
Es centos tevi sazvanīt.
Paklau, piedod. Es zinu.
Tāpēc apstrīdiet apgalvojumu, nestrīdieties ar cilvēku.
Klase, mums šodien ir ciemiņi no Sīdarkovas vidusskolas.
Sagaidīsim viņus.
Sveiki!
Nu, kurš ir debašu komandas zvaigzne?
- Zvaigzne? - Noteikti Rojals.
Šī mums ir reta iespēja. Redziet, šī ir debatēšanas nodarbība,
bet mums nav iespēju padebatēt ar tik ievērojamu pretinieku.
Pagaidiet. Te būs kāds pārpratums.
Iestājos debašu komandā tikai šajā semestrī, biju dublieris,
bet cilvēks izstājās, nu esmu pirmais runātājs.
- Bet diez vai... - Pat Sīdarkovas dublieris ir grands.
Būtu reta bauda dzirdēt, kā tu debatē ar mūsu audzēkni.
Ko teiksi, Sīdarkova?
- Sī... - Šķiet, tas nebija lūgums.
Jā.
Labi. Jūs esat saņēmuši atsauces.
Temats:
Amerikas Neatkarības dienai jābūt 1863. gada 1. janvārī,
kad parakstīta Brīvlaišanas deklarācija.
Rojals Hjūzs izvēlējies tam piekrist.
Rojal, vārds tev.
Nolemts. Amerikas Neatkarības dienai jābūt 1863. gada 1. janvārī,
kad parakstīta Brīvlaišanas deklarācija.
Kā var lasīt Kongresa bibliotēkā,
1776. gada 4. jūlija Neatkarības deklarācija paredzēja
koloniju atdalīšanos no Lielbritānijas.
Tika pasludināts, ka "visi cilvēki ir radīti vienlīdzīgi".
Tomēr visiem vīriešiem un sievietēm nebija tiesību uz vienlīdzīgu attieksmi.
Kā var lasīt Nacionālajā arhīvā, 1863. gada 1. janvārī
tika izsludināta Brīvlaišanas deklarācija.
Tūkstošiem vergu ieguva brīvību netaisnīgā sabiedrībā,
kas teica, ka neesam īsti cilvēki.
Afroamerikāņi pameta plantācijas
un pameta savus "vergturus".
Pittsburgh Courier ziņoja, ka mēs esam juridiski brīvi.
Tomēr mums joprojām darīja pāri, liedza mūsu tiesības.
Mums pat liedza informāciju par mūsu pašu brīvību.
Tomēr mēs neatzīmējam šo datumu tāpēc, ka brīvlaišana beidzot tika pabeigta.
Mēs to atzīmējam tāpēc, ka brīvlaišana beidzot tika pasludināta.
Pateicos.
Markus Džonson.
Kad mani nākammēnes atbrīvos, tas būs saldsērīgs brīdis.
Godīgi, man nebūs jāsēž blakus Gērijam un jācieš viņa smirdīgā elpa.
Bet mans brālis... ir šajā iestādē.
Reāli, tur sēž mans bioloģiskais brālis.
Redziet, mani atbrīvo par labu uzvedību.
Viņu ne.
Kad pārbraukšu mājās, mamma mani apskaus.
Bet viņas sirdī būs tukšums,
jo otrs dēls neienāks pa durvīm.
Kad tika pasludināta mūsu tā sauktā brīvlaišana,
tūkstošiem afroamerikāņu to nepaziņoja.
Šī ziņa viņus nesasniedza. Un tas tika darīts apzināti.
1865. gada 19. jūnijā, divarpus gadus pēc brīvlaišanas pasludināšanas,
paverdzinātie afrikāņi Teksasā pirmoreiz uzzināja par savu brīvību.
Manam oponentam taisnība: Amerika 1776. gadā atbrīvojās no britiem,
taču ne visa Amerika.
Viņš nonāk pretrunās ar sevi, apgalvodams, ka svinam brīvlaišanu
mūsu neatkarības ietvaros,
labi zinādams, ka daudzi no mums to neuzzināja.
Nu, vai tas nav fakts tāpat kā mēs ar brāli?
Redziet, kamēr mans mazais brālis paliks šeit...
es nebūšu patiesi brīvs.
Un līdz 19. jūnijam, kad melnie amerikāņi par to uzzināja, viņi arī nebija brīvi.
Šis ir mūsu patiesās neatkarības datums.
Tāpēc ka mēs nevaram pasludināt brīvību, kamēr visi neesam pasludinājuši brīvību.
Pateicos.
Labi. Klusumu, lūdzu. Klusumu.
Redzu, daži uzskata, ka Markuss ir uzvarējis.
Velns, jā.
Kā visur dzīvē, galvenais nav tikai degsme.
Jums jābūt arī disciplinētiem.
Jums jābūt gataviem un jāzina noteikumi.
Markus, vai tu citēji kādu pētījumu?
Es citēju sevi.
Tātad tu necitēji nevienu atsaucēs minēto pētījumu?
Noslēguma teikums: "Nevaram būt brīvi, kamēr visi neesam pasludinājuši brīvību."
Ko tu citēji?
Markusu Džonsonu.
Atvainojiet, Millera kungs, es domāju, ka Markuss ir spožs.
Ir gan.
Un tomēr uzvara pienākas jums, Rojal Hjūza kungs.
Vēlos pateikties Kemdenam un Mārgaritai par ielūgumu.
Mēs Sīdarkovā esam daudz sasnieguši.
Mums ir divi afroamerikāņu skolotāji,
viens latīņamerikāņu un viens Āzijas izcelsmes skolotājs.
Mūsu sporta direktors ir afroamerikānis,
basketbola treneris ir afroamerikānis
un daudzveidības un iekļaušanas konsultante ir afroamerikāniete.
Kad mana meita sāka iet 10. klasē, nebija neviena afroamerikāņu skolotāja.
Pat mūsu spāņu valodas skolotājs nebija spānis.
Bet tagad mums jāturpina būt līderiem mūsu kopienas bērniem.
Diemžēl tas nozīmē, ka mums jārunā par mūsu basketbolistiem,
kas atzinušies noziedzīgā nodarījumā.
Par Sīdarkovas četrinieku.
Pagaidi, Nīna. Viņi netirgoja narkotikas.
Ja es pareizi saprotu, viņiem bija
14 gadu un viņi aizstāvēja jaunu dāmu, kurai darīja pāri.
Bet viņi uzbruka viņam šķērsielā.
Piekāva cilvēku gandrīz līdz nāvei,
un Džena Kārsone grib, lai mēs rakstām aizstāvības vēstules.
Paklau, vai esat redzējuši video? Diezgan šokējošs. Ko...
Nu saprotu, kāpēc esmu pārāk aizņemta, lai nāktu uz jūsu sapulcēm.
Jūs neko nezināt par manu dēlu.
Neviens negribēja tevi apvainot, Džena. Cilvēki vienkārši brīvi izteicās.
Es labprāt brīvi izteiktos par jūsu mietpilsonisko pulciņu.
Džeiss Kārsons ir gandrīz teicamnieks.
Pēc stundām viņš iet uz treniņiem un pēc treniņiem trenējas,
un pēc tam vēl ir jāmācās.
Viņš ir sasodīti labs cilvēks ne tikai savas centības,
bet arī sirsnības dēļ.
Un mīlestības dēļ pret draugiem.
Nolādēts, jums nav ne jausmas, ko viņš ir izcietis, lai to sasniegtu.
Varat runāt par viņa komandas biedriem, cik gribat.
Varat runāt par viņu, cik gribat. Varat runāt par mani, cik gribat.
Un pie reizes jūs, cimperlīgie brāļi un māsas,
neaizmirstiet nobučot manu melno pakaļu.
Džena, pagaidi. Pagaidi. Pag... Džena.
- Džena, pagaidi. Beidz. - Tā nevajadzēja.
Pagaidi.
Tu neesi labāks par pārējiem.
Pagaidi. Apstājies, māsa. Nevajag tā šūmēties.
Kā, lūdzu?
Mēs te esam sapulcējušies, jo vēlam labu saviem bērniem.
Skaidrs? Tici vai ne, man rūp visu vecāku bērni.
Man rūp tavs bērns.
Viņš bijis labs pret manu dēlu. Rūpējies par Sīdžeju.
Paldies. Es to novērtēju.
Jā.
Diemžēl, ņemot vērā visu, kas noticis,
šaubos, vai Sīdarkova pieņems viņam labvēlīgu lēmumu.
Bet ļauj man šur tur piezvanīt,
varbūt izdosies atrast viņam kādu citu piemērotu vietu.
Sveika, vecomāt!
Aizsūtīji trenerim labāko momentu video?
Šons pielika mūziku?
Bez rupjībām? Negribu savā rullītī rupjības un citus sūdus.
Jā, kundze.
Es izvēlēšos izteicienus.
Šodien pēc spēles
varēsim viņam teikt, ka es sasitu Swagger.
Labi. Es arī tevi mīlu.
Esat gatavi maksāt ragā?
Vecīt, jūs dabūsiet kāvienu.
Tad saderam uz to.
Saderam uz paciņu čipsu un paciņu cepumu, ka zaudēsiet.
Nē, vecīt.
Klau, varbūt labāk deram uz nedēļas zvanu laiku?
Ja mēs uzvarēsim, jūs pārskaitīsiet šo naudu manā kontā.
Ja jūs uzvarēsiet, es darīšu tāpat.
Labi, deram.
Sarunāts.
Ko tu domā?
Skaisti.
Būs lietus.
Spīd saule, vecīt.
Man patīk lietus. Lietus visu aizskalo, un mēs varam sākt no jauna.
Bija labi tevi satikt, Niko.
Pāris iepriekšējām skolām, kas pie mums ciemojās,
viņu treneri samainījās ar Karlosa kungu.
Kā jūs to domājat?
Viņu treneri strādāja ar MJLI,
bet Karlosa kungs ar viesiem.
Maniem puišiem ir iespēja dzirdēt citu balsi.
Un Swagger būs iespēja patrenēties pie dzīvas leģendas.
Lai iet.
- Līkop, brāl. - Labi. Tad ejam.
Labi, Aikiņ. Ejam.
- Esi gatavs? - Tas notiek.
Labi.
Atpakaļ.
- Kā i', brač? - Priecājos redzēt.
- Jā. - Vins. Kā iet?
Brāļi.
- Kā iet, brač? Prieks redzēt, brač. - Priecājos redzēt, brāl.
Labi. Kā iet, vecīt?
- Kā sviežas, Vins? - Es tevi samizošu, brāl.
Redzēsim.
Ei, jou, Musa.
Sapratu. Aiziet.
Pārāk viegli.
Vecīt, es to gaidīju visu nedēļu.
O jā?
Džeiss Kārsons.
Deandrē Raits.
Cik pagājis?
Trīs gadi, kopš kopā spēlējām ABO mačos?
Jā, kaut kā tā. Tu biji otrais labākais.
Sviests.
Šodien es tevi piebeigšu.
Esmu šeit.
Labs i'.
- Gatavs? - Kopš dzimšanas.
- Melnie tur. - Aiziet!
Baltie tur.
Ceru, ka esi gatavs.
- Ceru, ka esi gatavs. - Aiziet.
Sedz!
Es esmu citāds, Džeis.
Tu zini.
Spēlējam. Mūsu kārta.
- Panāc šurp, brālīt. - Runājiet, runājiet!
Piedod.
- Uzmanies no vēziena! - Sadod, Džeis!
Sadod viņam.
Džeis, kustamies.
Klausies. Tu esi pārāk viegls.
Bumbu!
Sarunājieties.
- Jā, Vins! - Aiziet!
Sarauj, mazais.
Nu beidziet.
Vainīgs.
Jā, puis.
Met taču.
Ei, sarunājieties.
Zini, kāds te ir vienīgais labums?
- Kāds? - Es varu spēlēt ar veco numuru.
Parādi man.
Aiziet! Spēlējam!
Jūs tūliņ maksāsiet ragā.
Aiziet. Piespēlē garajam. Piespēlē pa apakšu garajam!
- Piespēlē. - Aiziet, papu.
Aiziet, puiši!
Aiziet!
Kustiet!
MĀJINIEKI - VIESI
Jāstrādā pie aizsardzības zem groza. Jāuzlabo aizsardzība.
Hei, jou! Šurp.
- Palecies. - Esmu šeit.
- Uzmani 21.! - Sarauj! Enerģiskāk!
Skaties uz 21.!
Īstais "Vainīgs", piecelies, lūdzu!
Nezaudējiet uzmanību.
Saslēdzieties!
Piecas sekundes!
Drū, pagaidi.
- Skaties te. - Aizsadrzībā!
Tur! Aizsardzībā!
- Atpakaļ. - Ķer!
- Aiziet! - Izdevās.
BEIGU REZULTĀTS
Swagger uzvar.
Mēs solījām izšķirošu cīņu.
Tu biji lielisks, mazais. Tu biji lielisks. Labi.
Aiziet.
- Jā. - Jā.
Malacis.
Jā, ser. 21.
Ko mēs darām?
Mums vajadzēja parādīt sevi!
Tas ir sviests!
- Ei. Mieru. - Šī bija mūsu iespēja!
- Mūsu iespēja. - Velns.
Mierīgi. Es tikšu galā.
- Ko jūs nākat man virsū? Atkāpieties. - Brač, miers. Viņi ir mani brāļi.
- Mani brāļi. - Atslābsti. Viss labi.
Mēs abi tikko cīnījāmies. Tu esi meistars.
- Labi, brāl. - Labs i'.
Viss labi. Esmu jūsu pusē. Beidz.
Saņemies.
Puiši, gribu teikt, ka šī bija fantastiska brīvdiena.
Jūs velnišķīgi labi spēlējāt.
Un es sapratu - nav svarīgi, kurš ir ieslodzīts un kurš nav,
visi esam vienoti.
Mēs esam brīvi savā prātā un sirdī.
Man jautāja, kāpēc es nebildējos ar paceltu dūri,
es atbildēju, ka es esmu dūre.
Es nododu to jums,
visiem spēlētājiem kā vienam šodien šeit.
Tagad jūs esat dūre. Nesiet godam. Lepojieties ar to.
Atcerieties, ka dūre ir vienotība. Kopība. Paldies.
Ceļam gaisā.
Pareizi. To mēs darīsim?
- Aiziet, puis. - Aiziet, Musa.
Labi, viss skaidrs. Klausieties.
Mani panti čokā skan
Kur mūs tur Kā melnos, tā brūnos
Te jaunekļu rumpjus Važās sien
Bet prāts brīvi skrien
Laiks rit Vecais Bigbens sit
Kad tikšu laukā es Autoritātes netraucēs
Kādu miljonu iesitīšu Latiņu pacelšu
Mēs toni nosakām Miljonus raušam
Bet brīvajā laikā Es pantus rīmēju
Ar brāļiem dzīvi zīmēju
Allāhs ar mums, lielie dūži Jaunie basketbolisti
Mēs dzenbudisma sekotāji
Meditēt, neienīst Nedebatēt
Mūsu bravūra skanēs braši
- Mūsu bravūra skanēs braši - Pagaidiet. Jou.
Aši uzdodiet man ritmu.
Prieks, kur tu rodies Pēc vēstulītes šīs jūtos kā zvērs
Trīs kilo, trīssimt grami Mans prieka mērs
Nekad neesmu Pazinis laimi tādu
Dievs dāvājis dēlu Nu svētīts es uz mūžu
Dzīvi godīgu sākšu Ka es jums saku
Stilīgā bandīta dzīve ir blēņas
Tēmēšu augstu Jaunā dzīvē šaušu
Tas mērķis mans Ko sasniegt spēšu
Tifanij, stāsti. Kas jauns?
Teicu, ka piezvanīšu, kad viss būs galā. Mums ir pārtraukums.
Labi, bet ko saka valde?
Jūs taču saprotat, ka Džeretas tiešraidei instagramā
bija viens miljons skatījumu. Viens miljons.
Nemaz nerunājot par kupli apmeklēto Hilltop Central spēli.
Ieradās melno audzēkņu tīkls no visa KMV apgabala.
Prokuratūru pārplūdinājušas vēstules ar atbalstu Kārsonam un viņa biedriem.
Jūs taču negribēsiet attapties pretējā ierakumu pusē, ko?
Dr. Emorijs Losons domā, ka jūs esat uz vienu roku.
Ir drošāk, ka viņš tā domā.
Paklau, Tifa, tu taču mani pazīsti.
Zini, ka nemēģinu pārkāpt robežas, bet...
Tad nepārkāp. Kā jau teicu, kad būs lēmums, es tev paziņošu.
Tifa...
Diezgan garšīgi, vecīt.
Jā, tāpēc ka tev tas nav jāēd katru dienu.
Pareizi. Tāpēc mums ir šī.
- Mambo mērce? - Pareizi.
Sajauc kopā kečupu, barbekjū mērci, aso mērci un ābolu biezeni.
- Un, bum, Mambo ir gatava. - Nē.
- Brač, tu esi kukū. - Nē.
- Tas nav iespējams. Pagaidi. - Es tev stāstu.
- Puika ir kukū. - Sviests.
Mazdrusciņ šo.
Nedrīkst aizmirst ābolu biezeni.
Jou.
Labs i', skatīsimies.
- Jā. - Nē.
Jou, reāli. Garšo kā no bistro.
- Jou! Jā! - Iedod.
Jou. Pagaršo.
Jou, viņš nemelo!
Vins Čārlz!
Tu turies?
Jā. Paklau, es saprotu, ka jūs pievīlu, vecīt.
Es zinu, ka visus pievīlu.
Godīgi, es negribēju, ka jūs mani te redzat.
Vins, man šķiet, ka es esmu tevi pievīlis.
Es sastrādāju stulbības, trener.
Mums nebija naudas. Paklau, mēs ar d...
Klausies, tev man nekas nav jāpaskaidro.
- Labi? - Labs i'.
Cik ilgi tev te vēl jāsēž?
Vēl trīs mēnešus.
Kad paliks 18, mani pārcels uz Pataksentu.
Vēl gads jānosēž tur.
Paklau, neaizmirsti savu treneri,
zini.
Es tev rakstīšu, un pamēģini tikai neatbildēt.
Jā.
Klausies, Vins.
Es tevi pazīstu.
Un tevi nevērtē pēc smagākās kļūdas.
Velns, trener. Man bija svarīgi to dzirdēt.
Es priecājos.
Labi.
- Man atlikuši vēl seši mēneši. - Skaidrs.
Zini, tev jau viss ir,
bet izmanto šo laiku, lai trenētos, trenētos, trenētos.
- Kad tiksi laukā... - Nē.
Tik ilgi spēlēšu basketbolu, vecīt.
Paklau, es slikti paciešu stresu.
Man izskatījās, ka tu labi tiki galā ar stresu laukumā.
Vecīt, tas? Tas bija viegls darbiņš.
Neāksties.
Mēs esot "viegls darbiņš".
Esat dzirdējuši par Sautpleinsas koledžu?
Divgadīgā koledža Teksasā. Tur notiek labas lietas.
Grib satikties, kad mani izlaidīs.
Super. Apsveicu!
Paldies. Jūs varētu aizlikt par mani labu vārdu?
Ar tādiem metieniem un aizsardzību? Es apsolu.
Komanda. Iemaksāsiet dolāru manā zvanu kontā?
Sākas.
Vienmēr kaut ko diedelē.
Es nopietni.
Es saderēju uz nedēļas zvanu limitu.
Nevaru nedēļu nezvanīt ģimenei.
Kāds tam sakars ar mums?
Vistiešākais. Ko tu runā? Zaudējuma dēļ esmu šādā ķezā.
Es iemaksāšu trīs dolārus, brāl.
Paldies, Dī.
Ei, Vins, un tu?
Jāpaskatās kontā, vai mamma pārskaitījusi naudu.
Seržante Hemptone?
Pieņemsim, ka apmeklētājs vēlas ieskaitīt naudu ieslodzītā kontā,
lai viņš var piezvanīt. Vai tas ir iespējams?
Teorētiski ir.
Apmeklētāji promejot var iegriezties kontu apkalpošanas dienestā.
Kukainis manā ēdienā.
Kas to sūdu te iemeta? Kas to izdarīja?
- Atslābsti. - Miers.
- Iedosim citu porciju. - Man vairs negribas.
Droši vien tieši to viņi gribēja.
Lai es pēc spēles badojos.
Vecīt, tā ir cūcība!
- Ei! - Jou, mierā.
- Beidz. - Ko?
- Deandrē, apsēdies. - Mani vienmēr čakarē!
- Kāpēc? - Deandrē, nomierinies.
Ko... Vecīt, laid vaļā. Lai... Rokas nost.
- Nē. Ko jūs darāt? - Jou! Ko jūs darāt?
- Nevajag tā. Laidiet viņu. - Atkāpies. Viņam tā būs drošāk.
- Tā ir cūcība. - Džeis, pietiek!
Vecīt.
Neļauj, ka ar tevi tā izrīkojas.
Neļauj, ka tev atņem sirdi, Džeis Kārson.
Ja viņi domās, ka var, tad to izdarīs!
Mani zāļo no 12 gadu vecuma.
Bet es turos pretī.
Es turos pretī!
Džeis.
Negaidīju, ka šī diena beigsies tā.
Vēlos pateikties jums, puiši. Es novērtēju jūsu ieguldījumu.
Vairāk, nekā jūs spējat iedomāties. Paldies.
Ej tur iekšā, tur pa labi, dēls.
Papu.
Hei.
Es...
Es nevalkāju savu kufi kā agrāk.
Esmu pamanījis. Bet nav jāvalkā kufi, lai būtu labs musulmanis.
Es zinu. Vienkārši...
pēc visa notikušā...
es vairs nesapratu, kam ticu.
Es saprotu.
Tu man teici, ka ne velti es esmu šeit.
Jā.
Tu teici, ka es varu kaut ko mainīt.
Kas būs, ja zaudēšu tam ticību?
Mēs zaudējam visu ko.
Es tagad ļoti gribētu izpildīt dua.
Es arī, dēls.
Bismillah.
Mēs slavējam tevi, Allāh. Mēs lūdzam tevi, Allāh.
Viss kārtībā?
Man uzpilēja lietus.
Brauksim.
Hallo?
Tiešām?
Pagaidiet.
Labi, atsūtīsi to īsziņā?
Labi.
Man tikko zvanīja Alonso Pauerss.
Viņš runājis ar jūsu vecākiem, prokurors nolēmis necelt apsūdzību.
Jums piespriedīs sabiedriskos darbus,
bet cietumsoda nebūs.
Un "Mērilendas Apvienotā sporta padome
aizliedz piedalīties visos basketbola pasākumos".
"Taču, ja atvainosieties par savu rīcību...
sods nekavējoties tiks atcelts."
Jūs esat brīvi.
Braucam mājās.
Aiziet!
Jā, līst! Visu aizskalo!
Visu aizskalo! Līst! Aiziet!
- Labi, Niko. Ejam. - Aiziet!
Aiziet! Jā!
Tulkojusi Dace Andžāne